ফের ভয়াবহ ভূমিকম্পে কেঁপে উঠল আফগানিস্তান!

Earthquake

ওয়েব ডেস্ক: ফের বড় ভূমিকম্প (Earthquake) আফগানিস্তানে (Afganistan)। রিখটার স্কেলে কম্পনের মাত্রা ছিল ৫.৬। এই কম্পন এতটা তীব্র ছিল যে তা জম্মু ও কাশ্মীরের (Jammu and Kashmir) বিস্তীর্ণ অংশেও অনুভূত হয়। তবে এই কম্পনের কারণে এখনও কোনও হতাহত বা ক্ষয়ক্ষতির খবর পাওয়া যায়নি ভূস্বর্গে। আফগানিস্তানেও এই ভূমিকম্পের কারণে ক্ষয়ক্ষতির খবর পাওয়া যায়নি।

জানা যাচ্ছে, শুক্রবার বিকেল ৫টা ৪৫ মিনিট নাগাদ এই কম্পন (Earthquake) অনুভূত হয়। এই কম্পনের কেন্দ্রস্থল ছিল আফগানিস্তান-তাজিকিস্তান সীমান্তে। মাত্র ১০ কিলোমিটার নীচে ছিল এই কম্পনের উৎসস্থল। জম্মু-কাশ্মীরের বিস্তির্ণ অঞ্চলেও এই কম্পন অনুভূত হয়। তবে কোনও ধরণের ক্ষয়ক্ষতির খবর পাওয়া যায়নি।

আরও খবর : ‘গ্রিন কার্ড লটারি’র তালিকা থেকে ভারতকে বাদ দিল আমেরিকা!

এর আগে গত সেপ্টেম্বর মাসেই ভয়াবহ ভূমিকম্প (Earthquake) হয়েছিল আফগানিস্তানে (Afganistan)। রিখটার স্কেলে মাত্রা ছিল ৬.৩। যার কারণে মৃত্যু হয়েছিল ১৪০০ জনের। একাধিক বাড়ি ঘর ক্ষতিগ্রস্ত হয়। ভূপৃষ্ঠের এত কাছে এই কম্পন হয়েছিল, তার কারণে ব্যাপকভাবে ক্ষতিগ্রস্ত হয় বহু জায়গা। এই কম্পন তাজিকিস্তান, উজবেকিস্তান, পাকিস্তান এবং ভারতেও অনুভূত হয়েছিল।

প্রসঙ্গত, আফগানিস্তান ইউরেশিয়ান এবং ভারতীয় টেকটনিক প্লেটের সংযোগস্থল ও হিন্দুকুশ অঞ্চলে অবস্থিত। এই কারণে আফগানিস্তানে মাঝে মধ্যেই ভূমিকম্প অনুভূত হয়। ২০২৩ সালের অক্টোবরেও ভয়াবহ ভূমিকম্প হয়েছিল এই দেশে। সেই কম্পনের মাত্রা রিখটার স্কেলে ছিল ৬.৩। আর সেই ভয়াবহ কম্পনের কারণে একাধিক বাড়িঘর ক্ষতিগ্রস্ত হয়েছিল। প্রাণ হারিয়েছিলেন প্রায় ২০০০ জন মানুষ।